
Nr. 22557/04.12.2023
REFERAT DE APROBARE

a proiectului de hotărâre privind privind organizarea serbării 

"Pomului de Crăciun" în anul 2023
Crăciunul, sărbătoarea Nașterii Domnului Iisus Hristos, este o sărbătoare a liniștii sufletești, a păcii și a cadourilor, o sărbătoare plină de lumină, de semnificații și simboluri. 

Şi pentru că sărbătoarea Crăciunului a fost întotdeauna o sărbătoare a bucuriei pentru creștini, dar, mai ales, pentru copii ─ care așteaptă cu nerăbdare momentul împodobirii pomului de Crăciun – am considerat necesar şi oportun să alocăm din bugetul local al comunei Cornetu o sumă destinată acestei activităţi.

Consider că organizarea serbării "Pomului de Crăciun" în anul 2023 contribuie şi la respectarea şi păstrarea vie a tradiţiilor neamului nostru, fiind cel mai îndrăgit obicei al sărbătorilor de iarnă, datorită simbolurilor care i se asociază: dragoste, bucurie, fericire, împlinire, speranță, viață, sănătate, magie.

În acest context, apreciez legal, necesar și oportun proiectul de hotărâre, în forma prezentată, drept pentru care îl supun dezbaterii și aprobării Consiliului local.

